Քրիս Մավինգա

Քրիս Մավինգա (ֆր.՝ Chris Mavinga, մայիսի 26, 1991(1991-05-26), Մո, Ֆրանսիա), կոնգոցի և ֆրանսիացի ֆուտբոլիստ, «Տորոնտո» ֆուտբոլային ակումբի ձախ պաշտպան։ Հայտնի է իր արագությամբ և ագրեսիվությամբ։ Նա Ֆրանսիայի երիտասարդական հավաքականում հանդես գալու փորձ ունի՝ Եվրոպայի չեմպիոն մինչև 19 տարեկան տարիքային կատեգորիայում։


== Ակումբային կարիերա ==
Քրիս Մավինգան «Պարի Սեն-Ժերմեն» և «Լիվերպուլ» ակումբների սան է։ Անգլիական ակումբի նախապատրաստական համակարգում պաշտպանը հայտնվել է 2009 թվականին։ 2010/11 մրցաշրջանի երկրորդ կեսին խաղացել է Բելգիայի առաջնությունում՝ «Գենկ» ֆուտբոլային ակումբի կազմում։ Ժյուպլե լիգայում նորամուտ է ունեցել 2011 թվականի փետրվարի 13-ին «Ստանդարդա» ֆուտբոլային ակումբի դեմ մրցախաղում։ 2011 թվականի մայիսի 17-ին «Գենկի»-ի կազմում խաղում կոպիտ հարձակվել է Մեհդի Կարսել Գոնսալեսի վրա՝ ոտքով հարվածելով դեմքին, որը խաղացողի մոտ առաջացրել է ակնթարթային գիտակցության կորուստ նաև քթի և ծնոտի բազմաթիվ բեկորային կոտրվածքներ և հինգ ատամի կորուստ։ Մավինգան ներողություն է խնդրել վնասվածքներ ստացած ֆուտբոլիստից։
2011 թվականի ամռանը Մավինգան պայմանագիր է կնքել ֆրանսիական «Ռեն» ֆուտբոլային ակումբի հետ։ 2011 թվականի օգոստոսի 18-ին Եվրոպայի լիգայում «Ցրվենա Զվեզդա»-ի դեմ առաջին խաղն անցկացրել է «կարմիր-սևերի» կազմում։ Երեք օրից առաջին անգամ խաղացել է «Ռեն»-ի կազմում Ֆրանսիայի ֆուտբոլի առաջնություն 2011/2012-ում («Մոնպելյե»-ի հետ խաղում)։
2013 թվականի օգոստոսի 7-ին քառամյա պայմանագիր է կնքել Կազանի «Ռուբին»-ի հետ, որի կազմում առաջին պաշտոնական մրցախաղը տեղի է ունեցել 2013 թվականի օգոստոսի 29-ին Եվրոպայի լիգայում՝ Նորվեգիայի «Մոլդե» ակումբի դեմ խաղում։ 2014 թվականի ամռանը մեկ մրցաշրջանով վարձակալությամբ է տրվել «Ռեյմս» ակումբին։ Ֆրանսիական ակումբի կազմում անցկացրել է 9 խաղ և վերադարձել է «Ռուբին»։


== Կարիերա հավաքականներում ==
2009-2010 թվականներին Քրիս Մավինգան հանդես է եկել Ֆրանսիայի 19 տարեկանից բարձր ֆուտբոլիստների պատանեկան հավաքականում։ Թիմի կազմում պաշտպանը մասնակցել է 2010 թվականի Եվրոպայի պատանեկան առաջնությանը։ Մրցաշարին մասնակցել է 4 հանդիպման և դարձել մայրցամաքի չեմպիոն։ 2011 թվականին Ֆրանսիայի հավաքականի կազմում մասնակցել է 20 տարեկանից բարձր ֆուտբոլիստների 4 խաղի։ 2011 թվականի սեպտեմբերի 5-ին պաշտպանը նորամուտն է նշել երկրի երիտասարդական հավաքականում (Պորտուգալիայի հավաքականի հետ ընկերական խաղում)։ Մավինգան «երիտասարդական» թիմի կազմում մասնակցել է Եվրոպայի 2013 թվականի առաջնության ընտրական մրցաշարի 7 խաղի։ 2012 թվականի նոյեմբերի 8-ին Ֆրանսիայի ֆուտբոլի ֆեդերացիայի կարգապահական կոմիտեն Մավինգային զրկել է մինչև 2013 թվականի դեկտեմբերի 31-ը Ֆրանսիայի բոլոր հավաքականներում հանդես գալու իրավունքից՝ Եվրոպայի երիտասարդական առաջնության ընտրական խաղից առաջ երկրի երիտասարդական հավաքականում մնալու ժամանակ կարգապահության խախտման պատճառով։
2015 թվականի մարտին հրավիրվել է Կոնգոյի Դեմոկրատական Հանրապետության ազգային հավաքական։ 2015 թվականի մարտի 28-ին հավաքականի կազմում նորամուտ է ունեցել Իրաքի դեմ ընկերական խաղում։


== Ձեռքբերումներ ==
Ֆրանսիայի պատանեկան հավաքական (մինչև 19 տարեկան)Եվրոպայի ֆուտբոլի պատանեկան առաջնություն՝ 2010«Գենկ»Բելգիայի ֆուտբոլի առաջնություն (1)՝ 2010/11«Ռեն»Ֆրանսիայի ֆուտբոլի գավաթի չեմպիոն (1)՝ 2012/13


== Վիճակագրություն ==


== Ծանոթագրություններ ==


== Արտաքին հղումներ ==
Քրիս Մավինգա Թվիթթերում
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Ֆուտբոլիստի էջը worldfootball.net կայքում(անգլ.)
Ֆուտբոլիստի էջը FootballDatabase.eu կայքում(անգլ.)
Վիճակագրությունը National Football Teams կայքում(անգլ.)